Den britiske kvinnen Adela Quested (Judy Davis) er på reise i India og hevder å ha blitt voldtatt av inderen Dr. Aziz (Victor Banerjee) under en strabasiøs utflukt til noen huler i fjellene. Etterhvert som dramaet utvikler seg blir det store spørsmålet hvorvidt hun snakker sant. Har hun blitt voldtatt eller er det hun som har forført ham, og har det skjedd noe i det hele tatt? Det blir satt i gang en rettssak etter britisk skikk og bruk som etter hvert får stor oppmerksomhet i det indiske samfunnet.